T20 World Cup: ആറു മാസമായി ബ്രേക്കില്ല, ഞങ്ങള് തളര്ന്നു! ഇന്ത്യന് തോല്വിയെക്കുറിച്ച് ബുംറ ഐസിസിയുടെ ടി20 ലോകകപ്പില് ന്യൂസിലാന്ഡിനെതിരായ ഇന്ത്യന് പരാജയത്തെക്കുറിച്ച് പ്രതികരിച്ച് സ്റ്റാര് പേസര് ജസ്പ്രീത് ബുംറ. ഞായറാഴ്ച രാത്രി നടന്ന സൂപ്പര് 12ലെ നിര്ണായക പോരാട്ടത്തില് എട്ടു വിക്കറ്റിനായിരുന്നു കിവീസ് ഇന്ത്യയെ തകര്ത്തുവിട്ടത്. ഇതോടെ ഇന്ത്യയുടെ സെമി ഫൈനല് പ്രതീക്ഷകളും തുലാസിലായിരിക്കുകയാണ്. ഇനി ബാക്കിയുള്ള മൂന്നു മല്സരങ്ങളിലും ജയിച്ചാലും മറ്റു ടീമുകളുടെ മല്സരഫലത്തെക്കൂടി ആശ്രയിച്ചാണ് ഇന്ത്യയുടെ സെമി സാധ്യതകള്. ബ്രേക്കില്ലാതെയുള്ള മല്സരങ്ങള് തങ്ങളെ തളര്ത്തിയതായും ചില സമയങ്ങളില് ബ്രേക്ക് വളരെ പ്രധാനമാണെന്നും ബുംറ വ്യക്തമാക്കി. മല്സരശേഷം വാര്ത്താസമ്മേളനത്തില് സംസാരിക്കുകയായിരുന്നു അദ്ദേഹം. ക്യാപ്റ്റന് വിരാട് കോലിക്കു പകരം ബുംറയാണ് ഇന്ത്യയെ പ്രതിനിധീകരിച്ച് വാര്ത്താസമ്മേളനത്തിനെത്തിയത്. ആറു മാസമായി കളിക്കുന്നു തീര്ച്ചയായും ചില സമയങ്ങളില് നിങ്ങള്ക്കു ബ്രേക്ക് ആവശ്യമായി വരും. ചിലപ്പോള് നിങ്ങള് സ്വന്തം കുടുംബത്തെ മിസ്സ് ചെയ്യും. ഞങ്ങള് ആറു മാസമായി കളിച്ചുകൊണ്ടേയിരിക്കുകയാണ്. അതുകൊണ്ടു തന്നെ പല കാര്യങ്ങളും നിങ്ങളുടെ മനസ്സിലുണ്ടാവും. ഞങ്ങളെ സഹായിക്കുന്നതിനു ബിസിസിഐ അവരുടെ കഴിവിന്റെ പരമാവധി ചെയ്തിട്ടുണ്ട്. പക്ഷെ ഇത്രയും കാലം നിങ്ങള് കുടുംബത്തിനൊപ്പം ഇല്ലാതിരിക്കുമ്ബോള് എല്ലാം ഇഴഞ്ഞുനീങ്ങുന്നതു പോലെ അനുഭവപ്പെടും. ബയോ ബബ്ളിനുള്ളില് കഴിയുന്നതിന്റെ ക്ഷീണത്തോടൊപ്പം മാനസികമായുള്ള ക്ഷീണവും നിങ്ങളെ തളര്ത്തുമെന്നും ബുംറ വിശദമാക്കി. ഞങ്ങള് കഴിവിന്റെ പരമാവധി ശ്രമിച്ചു ഞങ്ങള് പൊരുത്തപ്പെടുന്നതിനു വേണ്ടി കഴിവിന്റെ പരമാവധി തന്ന ശ്രമിച്ചിട്ടുണ്ട്. പക്ഷെ ഞങ്ങള് കളിക്കുന്നതിനായി ഗ്രൗണ്ടിലെത്തിയാല് അതേക്കുറിച്ചൊന്നും ചിന്തിക്കാറില്ല. ഏതൊക്കെ ടൂര്ണമെന്റുകളാണ് ഇനി കളിക്കാനുള്ളത് എന്നിവയുള്പ്പെടെ ഒരുപാട് കാര്യങ്ങള് നിങ്ങളുടെ നിയന്ത്രണത്തില് വരുന്നവയല്ലെന്നും ബുംറ പറഞ്ഞു. തുടര്ച്ചയായ പരമ്ബരകള് കഴിഞ്ഞ വര്ഷം ഡിസംബര് അവസാനം മുതല് ഇന്ത്യന് ക്രിക്കറ്റ് ടീമിന് തിരക്കേറിയ ഷെഡ്യൂളാണ്. ഡിസംബര് ജനുവരി മാസങ്ങളില് ഇന്ത്യന് ടീം ഓസ്ട്രേലിയന് പര്യടനത്തിലായിരുന്നു. അതിനു പിന്നാലെ നാട്ടില് ഇംഗ്ലണ്ടുമായി മൂന്നു ഫോര്മാറ്റുകളിലും ഇന്ത്യ പരമ്ബര കളിച്ചു. 15 ദിവസത്തെ ബ്രേക്കാണ് രണ്ടു പരമ്ബരകള്ക്കുമിടയില് ഉണ്ടായിരുന്നത്. ഇതു കഴിഞ്ഞ് ദിവസങ്ങള്ക്കകം ഇന്ത്യന് താരങ്ങള് ഐപിഎല്ലിലേക്കു മാറുകയും ചെയ്തു.കൊവിഡ് മഹാമാരിയെ തുടര്ന്ന് ടൂര്ണമെന്റ് പകുതിയില് നിര്ത്തിവച്ചത് ഇന്ത്യന് താരങ്ങശള്ക്കു ഒര മാസത്തെ ബ്രേക്ക് ലഭിച്ചു. പക്ഷെ ഇതു കഴിഞ്ഞ ശേഷം ഇന്ത്യന് ടീം ഇംഗ്ലണ്ടിലേക്കു പറന്നു. ജൂണില് ലോക ടെസ്റ്റ് ചാംപ്യന്ഷിപ്പ് ഫൈനലില് ന്യൂസിലാന്ഡുമായി കളിച്ചു. ഇതിനു ശേഷം ഇംഗ്ലണ്ടുമായി നാലു ടെസ്റ്റുകളിലും ഇന്ത്യ ഏറ്റുമുട്ടി. അഞ്ചാം ടെസ്റ്റ് മാറ്റി വച്ചെങ്കിലും ഇന്ത്യന് താരങ്ങള് ഐപിഎല്ലിന്റെ രണ്ടാംപാദത്തിനായി യുഎഇയിലേക്കു പറന്നു. ഐപിഎല് അവസാനിച്ചതിനു തൊട്ടുപിറകെ ടി20 ലോകകപ്പിലും ഇന്ത്യന് താരങ്ങള് കളിച്ചുകൊണ്ടിരിക്കുകയാണ്. അശ്വിന് വ്യത്യാസമുണ്ടാക്കുമോ? ന്യൂസിലാന്ഡിനെതിരായ മല്സരത്തിലേക്കു തിരിഞ്ഞുനോക്കുമ്ബോള് നമുക്ക് ഒരുപാട് കാര്യങ്ങള് പറയാന് സാധിക്കും. കൂടുതല് റണ്സ് എടുക്കണമായിരുന്നുവെന്നും ഒരുപാട് വിക്കറ്റെടുക്കണമായിരുന്നുവെന്നുമൊക്കെ ഞങ്ങള് ആഗ്രഹിച്ചിരുന്നു. രണ്ടാമിന്നിങ്സിനെ മഞ്ഞുവീഴ്ചയുണ്ടായിരുന്നു, അതിനാല് ബോളില് ശരിയായി ഗ്രിപ്പ് ലഭിച്ചില്ല. ഇതോടെ ബൗളര്മാരുടെ സാധ്യത കൂടിയാണ് കുറയുന്നത്. വളരെ കുറച്ചു മാത്രമേ അവര്ക്കു ചെയ്യാനാവൂ. അശ്വിനു ചിലപ്പോള് വ്യത്യാസമുണ്ടാക്കാന് സാധിക്കുമായിരുന്നെന്ന് നിങ്ങള്ക്കു പറയാം. പക്ഷെ ഇപ്പോള് അതു വിലയിരുത്തുക വളരെ ബുദ്ധിമുട്ടാണെന്നു ബുംറ വിശദമാക്കി.